# Rodičovské združenie pri Základnej škole Ondreja Štefku vo Varíne

**Zápisnica**

**zo stretnutia rodičovského združenia pri ZŠ Ondreja Štefku**

Dátum: **30. Apríl 2013**

Miesto konania: priestory ŠJ vo Varíne

Prítomní: J.Chebeňová, V.Staník, M.Rafajdusová, M.Melišová, A.Prekopová, M.Bobáňová, D.Skutecký, K.Tlacháčová, E.Kozáková, A.Bielková, A.Trnková

Na stretnutí sa diskutovalo o tom, či sa financie, ktoré boli potrebné na zaplatenie cestovného na lyžiarsky výcvik a zaplatenie potvrdení o zdravotnom stave na LV preplatia z peňazí rodičovského združenia.

Pani riaditeľka vysvetlila situáciu nasledovne:

* Za rok 2012 prišlo z Valče **17.955,42**€
* Z tejto sumy boli zaplatené **4.795,27**€ na opravu telocvične (podlaha, zábrany)
* Zvyšné peniaze boli poslané na účet obce Varín
* Obec Varín poslala financie na účet školy 28.12.2012. Nakoľko však musí byť účet školy k 31.12. vždy prázdny, škola poslala peniaze – **13.160**€ - na účet obce Varín 31.12.2012
* **4. Marca** **2013** bolo z obce poslaných **950**€ na športové aktivity, ktoré však prišli v čase, keď už žiaci na LV boli

Zástupcovia rodičov sa dohodli, že z peňazí rodičovského združenia bude zaplatené cestovné na LV a potvrdenie o zdravotnom stave žiakov, nakoľko na LV sa z rodičovského združenia prispievalo každý rok. Ďalej sa dohodli na finančnom príspevku ku dňu učiteľov vo výške 100€.

Zo sumy 950€, ktorá bola poslaná z obce Varín bude hradený plavecký výcvik a iné športové akcie žiakov.

Pani riaditeľka chce požiadať starostu obce, aby jej zvyšné finančné prostriedky uvoľnil na zakúpenie športového vybavenia telocvične, nakoľko existujúce a používané je veľmi nevyhovujúce.

Predseda RZ napíše list rade školy pri ZŠ s MŠ Ondreja Štefku vo Varíne so žiadosťou, aby túto snahu podporili aj členovia rady školy.

Triedni dôverníci zvažovali možnosť vystúpenia z Celoslovenského zväzu RZ, nakoľko z členstva neplynú žiadne benefity a mohli by sa ušetriť financie (cca 250€/ročne) – je potrebné zistiť presné podmienky možnosti vystúpenia zo zväzu.

Prítomní členovia schválili navrhnutý štatút rodičovského združenia.

Ďalej prítomní členovia súhlasili s vytvorením záložky s názvom „Rodičovské združenie“ na webovej stránke školy www.skola-varin.sk .V tejto časti budú zverejnené dokumenty RZ, vedenie pokladne RZ, pozvánky na stretnutia, program stretnutí ap.

Do diskusie neboli navrhnuté žiadne témy, ďalšie stretnutie bolo navrhnuté na september 2013